|  |  |  |  |
| --- | --- | --- | --- |
| **Шығыс Қазақстан облысы Өскемен қаласы**  **«Шәкәрім атындағы №1 орта мектебі» КММ**  **бастауыш сынып мұғалімі**  **Ахметкалиева Ғалия Қалышовна** | | | |
| **Сабақтың тақырыбы:**  **Үлкен болған кезімде сыйлы болам өзім де. С.Көбеев. Атасы мен немересі.** | | | |
| СЫНЫП: 2 | Қатысқан оқушылар саны: | Қатыспаған оқушылар саны: | |
| Сабақ негізделген оқу мақсаттары | 2.1.3.1 - күнделікті өмірде кездесетін жағдаяттарға байланысты сөйлеу мәдениетін сақтап, диалогке қатысу  2.2.6.1 - кейіпкердің сыртқы келбетін сипаттау, мінез-құлқы мен іс-әрекетін бағалау  2.3.2.1\*- мұғалім көмегімен үлгі бойынша шағын ертегілер, жұмбақтар жазу немесе дайын ұйқастарды қатыстырып шумақтар мен санамақтар құрастыру | | |
| Сабақ нәтижесі: | **Оқушылардың барлығы мынаны орындай алады:** Оқулықта берілген және қосымша тапсырмаларды орындайды. Жазба жұмыс жасайды. Сұраққа жауап береді.  **Оқушылардың көбісі мынаны орындай алады:**  Өз бетінше жұмыс жасайды. Сұраққа жауап береді. Қосымша үлестірме ресурстармен жұмыс жасайды.  **Оқушылардың кейбіреуі мынаны орындай алады**:  Оқулықтан тыс берілген қосымша тапсырмалады орындайды, тақырып бойынша қосымша мәліметтер мен дәлелдер келтіре алады. | | |
| Бағалау критерийі | Әр түрлі тапсырмаларды орындай алады. Сабақ барысында тыңдаушының назарын өзіне аудара алады. | | |
| Әдіс-тәсілдер | Сұрақ-жауап, әңгімелеу, түсіндіру, ойын, көрнекілік. Рефлексия. | | |
| Пәнаралық байланыс | Музыка, қазақ тілі. | | |
| Сабақтың жоспары | | | |
| Жоспарланғануақыт | Сабақ барысы : | | ресурстар |
| **Басталуы** | **Психологиялық ахуал қалыптастыру:**  **«Менің атам,менің апам ең........» тренингі**  Менің атам немесе менің апам – деген сөзден кейін сөздерін жалғастырып оқушылар өз жақындарының қадір тұтар жақтарын айтады.  Мысалы: ең ақылды,көреген, білімді, қайратты т. б | | Тренинг. |
| Кіріспе  Жаңа білім | **Талантты ,дарынды баламен жұмыс**  **Сыныптағы белсенді оқушы слайд арқылы мәтін авторымен таныстырады**  **Спандияр Көбеев** ([1878](https://kk.wikipedia.org/wiki/1878) - [1956](https://kk.wikipedia.org/wiki/1956)) - қазақ жазушысы, қоғам қайраткері, Қазақстанның еңбек сіңірген мұғалімі.  1878 жылы бұрынғы [Торғай](https://kk.wikipedia.org/wiki/%D0%A2%D0%BE%D1%80%D2%93%D0%B0%D0%B9_%D0%BE%D0%B1%D0%BB%D1%8B%D1%81%D1%8B) облысы, [Обаған](https://kk.wikipedia.org/wiki/%D0%9E%D0%B1%D0%B0%D2%93%D0%B0%D0%BD) болысына қарасты нөмiрі үшiншi ауылда - қазiргi [Ақсуат](https://kk.wikipedia.org/wiki/%D0%90%D2%9B%D1%81%D1%83%D0%B0%D1%82) ауылында дүниеге келген. Анасы Айтбоз өте қайратты, ақылды, ауылының ортақ анасы сияқты қадiрлi адам болған көрiнедi. Әкесi Көбей хат таныған, шыншыл, тек қолөнерiмен күн көрген. Әке-шешесiнiң үлгi тәрбиесi болашақ педогог-жазушының мiнез құлқының қалыптасуына көп әсер еткен. Мектеп жасына жетiп қалған бала бiрде әкесiмен бiрге бұл кездегi дәулеттi кiсi Соқытбайдың ауылына барғанда, [Ыбырай Алтынсариндi](https://kk.wikipedia.org/wiki/%D0%AB%D0%B1%D1%8B%D1%80%D0%B0%D0%B9_%D0%90%D0%BB%D1%82%D1%8B%D0%BD%D1%81%D0%B0%D1%80%D0%B8%D0%BD" \o "Ыбырай Алтынсарин) көредi. Көп кешiкпей сол ауылда ұлы ағартушы Ы. Алтынсарин бiрiншi рет екi жылдық мектеп ашады.  1887 жылдың желтоқсанында Алтынсариннiң тiкелей көмегiмен Спандияр сол мектепке алынады.Қостанайда жаңадан ашылған екi жылдық педагогикалық курсқа түсiп, оны 1901 жылы бастауыш мектеп мұғалiмi деген мамандық бойынша бiтiрiп шығады.  Спандияр Көбеев 1956 жылы 78 жасқа қараған шағында өмірден өткен.  **Шығармалары**   * Екі соқа: Әңгімелер мен мысалдар. * Қалың мал: Роман. * Құстың ұясы: Әңгімелер мен мысалдар. * Орындалған арман: Романдар мен мысалдар.   ***Оқушылар оқулықтағы негізгі тақырыппен танысады***  ***Мәтін 95 сөзден тұрады***  ***.Оқушыларға 5 минут уақыт беріліп,белгі арқылы/дауыстап,ақырын, іштей / оқып шығады.***  **Топтық жұмыс** **Білу.** Әкесі көріп: «Шырағым не ғып жатырсың?»- дейді. Сонда баласы «Аяқ істеп жатырмын, шешем екеуің атам құсап қартайғанда, сендерге тамақты осы аяққа құйып беремін»,- дейді.  1.Бұл үзінді қай әңгімеден алынған? 2. Әңгіменің авторы кім? 3. «Аяқ» деген сөз қандай мағына беріп тұр?/сөздік жұмысы/ 4. Осы әңгімеден қандай қорытынды жасауға болады?  **Түсіну**. **Жұптық жұмыс**  1. Мәтіннен қартайған адамның белгілерін теріп жаз.  *Дескриптор*  -Мәтіннен қартаюдың белгілерін тауып оқиды,жазады. 2. Үлкен адамды сыйламауды қандай іс-әрекеттен білуге болады?  *Дескриптор*  - Әңгімеден үлкенді сыйламауды білдіретін әрекеттердің түрін тауып оқиды,айтады.  1. Алдына жаман дастархан жайды. 2. Тамақты жаман ыдысқа құйып берді. 3. Бөлек отырғызатын болды. | | Слайд  Оқулық,  мәтіндер. |
| Ортасы | **Қолдану**. **Жеке жұмыс**  Үлкенге сый құрмет көрсетуге байланысты сюжетті суреттерді пайдалана отырып ,қарттарға сый көрсетудің түрлерін жаз.  *Дескриптор*  -Қарттарға сый көрсетудің түрлерін жұпта талқылайды,жазады 1. Үлкенге орын беру. 2. Тілін алу, жұмсаса айтқанын тез орындау. 3. Мерекелерде сыйлық жасау. 4. Үлкен кісінің алдын кесіп өтпеу. 5. Сәлем беру. **Талдау.** 1. Баланың әке - шешесінің қателігі неде? 2. «Көрген көргенін істейді» деген мақалдың осы әңгімеге қатысы бар ма? Бар болса өз ойыңды жаз. | | сюжетті суреттер |
| Сергіту сәті | **Ата, әже туралы ән тыңдату** | | аудиожазба |
| Аяқталуы  Сабақты бекіту | **Жинақтау**. 1.«Менің атам» тақырыбына эссе жаз. | |  |
| Бағалау  Кері байланыс | Жауап  жазған  парақтарын  жинау  бойынша.  -Ауызша  жауап  бергені  бойынша.  **«Жетістік» баспалдағы**. | | Кері байланыс парағы.  «Жетістік» баспалдағы. |
| **Үйге тапсырма: оқу, мазмұндау** | | | |
|  | | | |